นักศึกษาวิชาทหาร - วิกิพีเดีย

# นักศึกษาวิชาทหาร

### จากวิกิพีเดีย สารานุกรมเสรี

สารานุกรมประเทศไทย
...
นักศึกษาวิชาทหาร
เครื่องหมายหน่วยฝึก นศท.

นักศึกษาวิชาทหาร (นศท.) นิยมเรียกกันว่า ร.ด. เป็นกำลังสำรองของกองทัพไทยที่ฝึกหัดจากเยาวชนที่มีอายุตั้งแต่ 15 ปีขึ้นไป ภายใต้การควบคุมของกรมการรักษาดินแดน หรือ หน่วยบัญชาการกำลังสำรองในปัจจุบัน

ภายหลังจากการยกเลิกการฝึกยุวชนทหารในปี พ.ศ. 2490 ในปีถัดมา พลโท หลวงชาตินักรบ รัฐมนตรีว่าการกระทรวงกลาโหม ในสมัยนั้น ได้พิจารณาเห็นว่า การสงครามในอนาคตนั้น พลเมืองทุกคนไม่จำกัดเพศและวัย ย่อมจะต้องมีส่วนร่วมในสงครามด้วยกันทั้งสิ้น จึงมีความจำเป็นต้องขยายโครงสร้างของกองทัพ พร้อมกับพัฒนาระบบกำลังสำรองควบคู่กันไป

กระทรวงกลาโหมจึงจัดตั้งกรมการรักษาดินแดนขึ้น ตามพระราชบัญญัติ จัดระเบียบป้องกันราชอาณาจักร พุทธศักราช 2491 และคำสั่งทหารที่ 54/2477 ลงวันที่ 13 กุมภาพันธ์ 2491 เพื่อดำเนินการตามวัตถุประสงค์ดังกล่าว กิจการนักศึกษาวิชาทหารจึงเริ่มมีขึ้นนับแต่บัดนั้นเป็นต้นมา

## [แก้] การคัดเลือก

ช่วงเดือนพฤษภาคมของทุกปีจะมีการคัดเลือกนักเรียนนักศึกษาในสถาบันการศึกษาต่างๆเพื่อเข้าเป็นนักศึกษาวิชาทหารโดยผู้เช้ารับการคัดเลือกจะต้องมีคุณลักษณะดังนี้

1. เป็นชายหรือหญิงมีสัญชาติไทย
2. อายุไม่เกิน 22 ปีบริบูรณ์ นับตามกฎหมายว่าด้วยการรับราชการทหาร และต้องได้รับ คำยินยอมจาก บิดา มารดา หรือผู้ปกครอง
3. ไม่พิการ ทุพพลภาพ หรือมีโรค ซึ่งไม่สามารถจะรับราชการทหารได้ ตามกฎหมาย ว่าด้วยการรับราชการทหาร พ.ศ. 2497
4. ไม่เป็นบุคคล ซึ่งไม่มีคุณวุฒิที่จะเป็นทหารได้เฉพาะบางท้องที่ ตามกฎหมาย ที่ออกตามความในมาตรา 13 (3) แห่งพระราชบัญญัติรับราชการทหาร พ.ศ. 2497
5. มีดัชนีความหนาของร่างกาย (BMI) อยู่ในเกณฑ์ปกติ และต้องไม่อยู่ในภาวะ โรคอ้วน ซึ่งมีดัชนีความหนาของร่างกาย ตั้งแต่ 30 กิโลกรัมต่อตารางเมตรขึ้นไป (ดัชนีความหนาของร่างกาย (BMI) = นำหนักตัว (กก.) / ส่วนสูง² (ม.²) )
6. มีน้ำหนัก ขนาดรอบตัว ขนาดส่วนสูง ตามเกณฑ์ที่กำหนดไว้

นอกจากนี้ผู้สมัครจะต้องมีคุณสมบัติดังนี้

1. กำลังศึกษาอยู่ในสถานศึกษาที่ หน่วยบัญชาการกำลังสำรอง เปิดทำการฝึกวิชาทหาร
2. สำเร็จการศึกษาตั้งแต่ชั้นมัธยมศึกษาปีที่ 3หรือเทียบเท่าขึ้นไป และมีผลการศึกษา ของชั้นมัธยมศึกษาปีที่ 3 หรือเทียบเท่า ตั้งแต่ 1.0 ขึ้นไป
3. ผู้สมัครต้องผ่านการทดสอบร่างกาย ตามเกณฑ์ที่กำหนด

## [แก้] หลักสูตรและการเรียนการสอน

หลักสูตรนักศึกษาวิชาทหารแบ่งการเรียนเป็น 5ชั้นปีโดยมีวัตถุประสงค์ดังนี้

1. นศท. ชั้นปีที่ 1 และ 2 ให้มีความรู้วิชาทหารเบื้องต้นในระดับลูกแถว เพื่อให้ บังเกิดความมีระเบียบวินัยเสริมสร้างบุคลิกลักษณะทหาร สามารถใช้อาวุธประจำกายและทำการ ยิงอย่างได้ผล
2. นศท. ชั้นปีที่ 3 ให้มีความรู้วิชาทหารในระดับผู้บังคับหมู่ เพื่อให้มีความพร้อม ในการควบคุมบังคับบัญชา หน่วยในการปฏิบัติการรบในแบบและการรบนอกแบบ
3. นศท. ชั้นปีที่ 4 ให้มีความรู้วิชาทหารในระดับรองผู้บังคับหมวด เพื่อให้มีความพร้อม ในการควบคุมบังคับบัญชา หน่วยในการปฏิบัติการรบในแบบและการรบนอกแบบ
4. นศท. ชั้นปีที่ 5 ให้มีความรู้วิชาทหารในระดับผู้บังคับหมวดเพื่อให้มีความพร้อม ในการควบคุมบังคับบัญชา หน่วยในการปฏิบัติการรบในแบบและการรบนอกแบบ

การเรียนการสอนนักศึกษาวิขาทหารแบ่งออกเป็นภาคที่ตั้งและภาคสนาม ในส่วนภาคที่ตั้งทำการเรียน 20 สัปดาห์สัปดาห์ละ 1 วันที่หน่วยฝึกนักศึกษาวิชาทหารในส่วนกลาง (นสร.) และส่วนภูมิภาค (มทบ. และ จทบ.) ส่วนการฝึกภาคสนามจะทำการฝึกเฉพาะนักศึกษาวิชาทหารชั้นปีที่ 3 ขึ้นไป โดยนักศึกษาวิชาทหารชั้นปีที่ 3 จะทำการฝึกทั้งในส่วนกลาง (เขาชนไก่) สำหรับนักศึกษาวิชาทหารในส่วนกลาง (กรุงเทพฯ, นครปฐม, ปทุมธานี, สมุทรปราการ, สมุทรสาคร และนนทบุรี) และส่วนภูมิภาค (มทบ.) ส่วนการฝึกในชั้นปีที่ 4 และ 5 จะทำการฝึกในส่วนกลางทั้งหมด

## [แก้] แหล่งข้อมูลอื่น

- ประวัติกรมการรักษาดินแดน

| นักศึกษาวิชาทหาร เป็นบทความเกี่ยวกับ ทหาร การทหาร หรืออาวุธ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ นักศึกษาวิชาทหาร ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%99/%E0%B8%B1/%E0%B8%81/%E0%B8%99%E0%B8%B1%E0%B8%81%E0%B8%A8%E0%B8%B6%E0%B8%81%E0%B8%A9%E0%B8%B2%E0%B8%A7%E0%B8%B4%E0%B8%8A%E0%B8%B2%E0%B8%97%E0%B8%AB%E0%B8%B2%E0%B8%A3.html".

หมวดหมู่: บทความเกี่ยวกับ การทหารและอาวุธ ที่ยังไม่สมบูรณ์ | กำลังสำรองของไทย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English